Brīveri (Šķeltovas pagasts)
Šis raksts ir par apdzīvotu vietu Šķeltovas pagastā. Par citām jēdziena Brīveri nozīmēm skatīt nozīmju atdalīšanas lapu. Brīveri jeb Briuveri (latgaliešu: Bryuveri, Lelī Bryuveri) ir ciems Aglonas novada Šķeltovas pagastā. Izvietojies pagasta centrālajā daļā 4,5 km no pagasta centra Šķeltovas, 18 km no novada centra Aglonas un 251 km no Rīgas. Apdzīvotā vieta izvietojusies pie autoceļa V641, Aksenovas ezera ziemeļrietumu krastā. Pie Brīveriem atrodas divi valsts nozīmes arheoloģijas pieminekļi — Brīveru senkapi un Brīveru pilskalns un apmetne.